નવી દિલ્હીઃ ભારતીય ક્રિકેટ બોર્ડ (બીસીસીઆઇ)એ કેન્દ્ર સરકારને ભારત-પાકિસ્તાન દ્વિપક્ષી શ્રેણી અંગે પોતાની સ્થિતિ ઔપચારિક રીતે સ્પષ્ટ કરવાનો આગ્રહ કર્યો છે. ભારત-પાક. વચ્ચે રાજકીય કારણોસર ૨૦૧૨થી કોઈ દ્વિપક્ષી શ્રેણી રમાઈ નથી. બીસીસીઆઇ સતત પોતાની સ્થિતિ સ્પષ્ટ કરતી આવી છેકે સરકાર તરફથી મંજૂરી મળ્યા વિના પાક. સાથે દ્વિપક્ષી શ્રેણી રમી શકીએ નહીં. હવે એવું જાણવા મળી રહ્યું છે કે દુનિયાનું સૌથી ધનવાન ક્રિકેટ બોર્ડ આઇસીસી વિવાદ નિવારણ મંચ સમક્ષ જતાં પહેલાં સરકાર તરફથી ઔપચારિક સંદેશ ઇચ્છે છે.